Барање 14-3137/1 од 02.04.2024

1. Ве молиме известете не колку самохрани родители (поединци кои не се во брачна или вонбрачна врска) посвоиле дете за периодот од 2018 година до сега? Дали постојат посебни услови за посвојување од страна на самохрани родители? Доколку да, кои се тие, испратете ни правилник или друг акт кој ја уредува оваа материја.
* Во периодот од 2018 година до денес, 1 посвоителка која е сама, има посвоено две деца кои се сестри. За посвојување на дете од страна на поединец важат истите услови и критериуми како и за брачните другари, а кои се утврдени во Законот за семејството (,,Службен весник на Република Македонија,, бр. 80/92, 9/96, 38/04, 33/06, 84/08, 67/10, 156/10, 39/12, 44/12, 38/14, 115/14, 104/15, 150/15 и ,,Службен весник на Република Северна Македонија,, бр.53/21 и 199/23) и Правилникот за поблиските критериуми и начинот на избор на посвоител по електронски пат (,,Службен весник на Република Македонија,, бр. 60/12).

1. Ве молиме известете не колку парови во вонбрачна врска посвоиле дете за периодот од 2018 година до сега? Дали постојат посебни услови за посвојување од страна на вонбрачни парови? Доколку да, кои се тие, испратете ни правилник или друг акт кој ја уредува оваа материја.
* Во член 98 од Законот за семејството е утврдено дека никој не може да биде посвоен од повеќе лица, освен кога како посвоители се јавуваат брачните другари. Согласно ваквата законска определба, дете може да биде посвоено само од страна на лице поединец, без оглед дали живее сам или во вонбрачна заедница, доколку ги исполнува условите и критериумите за посвојување на дете, предвидени во Законот за семејството.